ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการทบทวนอัตราอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบของ NIPPON STEEL AND SUMIKIN STAINLESS STEEL CORPORATIONประเทศญี่ปุ่นพ.ศ.๒๕๔๘[๑] ตามที่ได้มีประกาศกรมการค้าต่างประเทศ เรื่องเปิดการทบทวนอัตราอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ของ NIPPONSTEEL AND SUMIKIN STAINLESS STEEL CORPORATION ประเทศญี่ปุ่นลงวันที่ ๑๘ พฤศจิกายน พ.ศ. ๒๕๔๗และต่อมาคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดเมื่อวันที่ ๒ พฤศจิกายน พ.ศ. ๒๕๔๘ให้เปลี่ยนแปลงอัตราอากรตอบโต้การทุ่มตลาดสำหรับการนำเข้าสินค้าเหล็กกล้าไร้สนิมรีดเย็นชนิดม้วนแผ่นและแผ่นแถบ ที่มีแหล่งกำเนิดจากประเทศญี่ปุ่น ซึ่งผลิตจาก NIPPON STEEL ANDSUMIKIN STAINLESS STEEL CORPORATION เป็นอัตราร้อยละ ๑๑.๕๖ของราคา ซี.ไอ.เอฟ. นั้นเพื่อให้เป็นไปตามข้อ ๑ ของกฎกระทรวง ฉบับที่๔ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่าเมื่อคณะกรรมการมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำความตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุน หรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องมาจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลง และผลการทบทวน กรมการค้าต่างประเทศจึงออกประกาศไว้ดังต่อไปนี้ข้อ ๑ความเป็นมาเมื่อวันที่ ๑๐ มีนาคม พ.ศ. ๒๕๔๖คณะกรรมการพิจารณาการทุ่มตลาดและการอุดหนุนได้ออกประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบ ที่มีแหล่งกำเนิดจากประเทศญี่ปุ่น สหภาพยุโรป ไต้หวันและสาธารณรัฐเกาหลี (ฉบับที่ ๕) พ.ศ. ๒๕๔๖ ลงวันที่ ๑๐ มีนาคม พ.ศ. ๒๕๔๖แจ้งผลการวินิจฉัยชั้นที่สุดว่ามีการทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบจากประเทศดังกล่าว และก่อให้เกิดความเสียหายอย่างสำคัญต่ออุตสาหกรรมภายในจึงกำหนดให้เรียกเก็บอากรตอบโต้การทุ่มตลาด ในการนำเข้าสินค้าจากประเทศดังกล่าวในอัตราเพียงเพื่อขจัดความเสียหาย (Lesser Duty) โดยให้มีผลบังคับใช้ตั้งแต่วันที่๑๓ มีนาคม พ.ศ. ๒๕๔๖ เป็นเวลา ๕ ปี ซึ่ง NIPPON STEEL AND SUMIKINSTAINLESS STEEL CORPORATION ประเทศญี่ปุ่นถูกเรียกเก็บอัตราอากรตอบโต้การทุ่มตลาดในอัตรารายอื่น คือ อัตราร้อยละ ๕๐.๙๒ของราคา ซี.ไอ.เอฟ.ข้อ ๒การเปิดทบทวนNIPPON STEEL AND SUMIKIN STAINLESS STEELCORPORATION ได้ยื่นคำขอให้เปิดการทบทวนอัตราอากรตอบโต้การทุ่มตลาดโดยคณะกรรมการพิจารณาการทุ่มตลาดและการอุดหนุนได้มีคำวินิจฉัยเมื่อวันที่๑๒ พฤศจิกายน พ.ศ. ๒๕๔๗ ให้เปิดการทบทวน และกรมการค้าต่างประเทศได้มีประกาศลงวันที่ ๑๘ พฤศจิกายน พ.ศ. ๒๕๔๗เปิดการทบทวนอัตราอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ของ NIPPON STEEL AND SUMIKIN STAINLESS STEEL CORPORATIONประเทศญี่ปุ่น โดยประกาศในราชกิจจานุเบกษา เมื่อวันที่ ๒๒ พฤศจิกายนพ.ศ. ๒๕๔๗และต่อมากรมการค้าต่างประเทศได้ดำเนินการทบทวนอัตราอากรตอบโต้การทุ่มตลาดตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริงดังนี้๒.๑สินค้าที่ถูกพิจารณาคือ สินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ตามพิกัดอัตราศุลกากรประเภทที่ ๗๒๑๙.๓๒ ๗๒๑๙.๓๓ ๗๒๑๙.๓๔ ๗๒๑๙.๓๕และ ๗๒๒๐.๒๐ ที่ผลิตจาก NIPPONSTEEL AND SUMIKIN STAINLESS STEEL CORPORATION ประเทศญี่ปุ่นทั้งนี้สินค้าดังกล่าวถือว่าเป็นสินค้าชนิดเดียวกัน (Like product) กับสินค้าที่อุตสาหกรรมภายในผลิตได้๒.๒ผู้มีส่วนได้เสีย๒.๒.๑NIPPON STEEL AND SUMIKIN STAINLESS STEEL CORPORATION๒.๒.๒อุตสาหกรรมภายในประเทศผู้ผลิตสินค้าที่ถูกพิจารณา๒.๒.๓ผู้นำเข้าและอุตสาหกรรมภายในประเทศซึ่งเป็นผู้ผลิตสินค้าต่อเนื่องที่ใช้เหล็กกล้า ไร้สนิมรีดเย็นเป็นวัตถุดิบ๒.๓ระยะเวลาของข้อมูลที่ใช้ในการทบทวน คือ วันที่ ๑ ตุลาคม พ.ศ. ๒๕๔๖ ถึงวันที่๓๐ กันยายน พ.ศ. ๒๕๔๗ข้อ ๓การตรวจสอบข้อเท็จจริงของข้อมูลกรมการค้าต่างประเทศได้จัดส่งเจ้าหน้าที่เดินทางไปตรวจสอบข้อเท็จจริงของข้อมูลตามแบบสอบถามณ ที่ทำการ และโรงงานของ NIPPONSTEEL AND SUMIKIN STAINLESS STEEL CORPORATION ในประเทศญี่ปุ่นระหว่างวันที่ ๒๖ มิถุนายน ถึงวันที่ ๒ กรกฎาคม พ.ศ. ๒๕๔๘พบว่าข้อมูลส่วนใหญ่มีความถูกต้องตามหลักการทางบัญชีและสามารถอ้างอิงได้กับเอกสารต้นฉบับ ยกเว้น๑)ค่าใช้จ่ายบางรายการที่ไม่รับให้นำมาหักทอนเป็นราคา ณ หน้าโรงงาน ได้แก่- ค่าดอกเบี้ยเพื่อการเก็บรักษา (Storage Interest) เพราะไม่ใช่ค่าใช้จ่ายที่เกิดขึ้นโดยตรงกับการขายสินค้าที่ถูกพิจารณา- ค่าหีบห่อ (Packing) เพราะรวมอยู่ในต้นทุนการผลิตสินค้าที่พร้อมจำหน่ายณ หน้าโรงงานแล้ว๒)ต้นทุนการผลิตสินค้าเกรดหนึ่งในเกรดต่าง ๆ ที่ใช้ในการคำนวณซึ่งเห็นควรปรับใหม่เพื่อให้สะท้อนกลไกตลาดเนื่องจากบริษัทดังกล่าวได้ซื้อวัตถุดิบ (Black Hot Coil) จากบริษัทที่มีความเกี่ยวเนื่องกันข้อ ๔การแจ้งข้อมูลและข้อเท็จจริงที่ใช้เป็นพื้นฐานในการจัดทำร่างผลการทบทวนเมื่อวันที่ ๒๒ สิงหาคม พ.ศ. ๒๕๔๘กรมการค้าต่างประเทศได้จัดส่งข้อมูลที่ใช้เป็นฐานในการทบทวนอัตราส่วนเหลื่อมการทุ่มตลาดให้NIPPON STEELAND SUMIKIN STAINLESS STEEL CORPORATION และอุตสาหกรรมภายในทราบซึ่งพบว่าอัตราอากรตอบโต้การทุ่มตลาดของ NIPPON STEEL AND SUMIKINSTAINLESS STEEL CORPORATION มีอัตราร้อยละ ๑๑.๙๕ ของราคา ซี.ไอ.เอฟ. นอกจากนี้ได้เปิดโอกาสให้ผู้มีส่วนได้เสียยื่นข้อคิดเห็นหรือข้อโต้แย้งหรือแจ้งความจำนงขอแถลงการณ์ด้วยวาจา(Hearing) ภายใน ๑๕ วันทำการปรากฏว่าคงมีแต่การยื่นข้อโต้แย้งจาก NIPPON STEEL AND SUMIKIN STAINLESSSTEEL CORPORATION และอุตสาหกรรมภายในผู้ผลิตเหล็กกล้าไร้สนิมรีดเย็นโดยไม่มีผู้ใดขอให้มีการแถลงการณ์ด้วยวาจาข้อ ๕การยื่นข้อคิดเห็นและข้อโต้แย้งต่อร่างผลการทบทวนกรมการค้าต่างประเทศได้นำผลการตรวจสอบข้อเท็จจริงของข้อมูลข้อคิดเห็นและข้อโต้แย้งต่อร่างผลการทบทวนที่ได้รับจากทั้งสองฝ่ายมาพิจารณาแล้วจึงได้ให้ NIPPONSTEEL AND SUMIKIN STAINLESS STEEL CORPORATION ส่งหลักฐานสนับสนุนข้อโต้แย้งที่ระบุว่าไม่ควรนำอัตราสูญเสียวัตถุดิบ(Yield loss) มาพิจารณาในการปรับต้นทุนการผลิตสินค้าเกรดดังกล่าวในข้อ๓ ส่วนอุตสาหกรรมภายในได้แจ้งไม่เห็นด้วยกับผลการทบทวนที่อัตราลดลงแต่มิได้โต้แย้งผลการคำนวณและไม่ได้ให้ข้อมูลสนับสนุนเพื่อเปลี่ยนแปลงผลการพิจารณากรมการค้าต่างประเทศมีข้อชี้แจงต่อข้อโต้แย้งโดยสรุปประเด็นสำคัญ ดังนี้๕.๑กรณี NIPPONSTEEL AND SUMIKIN STAINLESS STEEL CORPORATION ไม่เห็นด้วยกับวิธีการคำนวณส่วนเหลื่อมการทุ่มตลาดนั้นกรมการค้าต่างประเทศพิจารณาแล้วเห็นว่าได้คำนวณส่วนเหลื่อมการทุ่มตลาดตามข้อมูลในแบบสอบถามของNIPPON STEEL AND SUMIKIN STAINLESS STEEL CORPORATION ซึ่งผ่านการตรวจสอบข้อมูลข้อเท็จจริงณ ที่ทำการของ NIPPON STEEL AND SUMIKIN STAINLESS STEEL CORPORATION แล้ว พบว่ามีความน่าเชื่อถือและนำข้อมูลมาใช้คำนวณได้โดยเปรียบเทียบมูลค่าปกติและราคาส่งออกเพื่อคำนวณส่วนเหลื่อมการทุ่มตลาดแล้วถัวเฉลี่ยถ่วงน้ำหนักตามปริมาณการส่งออกมาประเทศไทยทั้งหมดซึ่งเป็นแนวทางเดียวกับที่ใช้ในการคำนวณเพื่อกำหนดมาตรการครั้งแรกสำหรับการพิจารณาอัตราค่าสูญเสียวัตถุดิบ (Yield loss) ในการปรับต้นทุนการผลิตสินค้าเกรดดังกล่าวนั้นกรมการค้าต่างประเทศได้พิจารณาหลักฐานสนับสนุนที่ได้รับเพิ่มเติมแล้วพบว่าสามารถกระทบยอดตัวเลขต้นทุนค่าสูญเสียวัตถุดิบได้กับเอกสารต้นทุนการผลิตเพื่อยืนยันว่าต้นทุนสูญเสียวัตถุดิบได้รวมอยู่ในค่าใช้จ่ายในการผลิตแล้วจึงไม่ต้องหักลดค่าสูญเสียที่วัตถุดิบอีกกรมการค้าต่างประเทศจึงได้ปรับการคำนวณต้นทุนดังกล่าวและพบว่าอัตราส่วนเหลื่อมการทุ่มตลาดเปลี่ยนแปลงลดลงจากร่างผลการทบทวนเป็นอัตราร้อยละ๑๑.๕๖ ของราคา ซี.ไอ.เอฟ.กรณี NIPPON STEEL AND SUMIKIN STAINLESS STEELCORPORATION เห็นว่าควรพิจารณาอัตราส่วนเหลื่อมการทุ่มตลาดแยกเป็นสองช่วงของระยะเวลาการทบทวนเพื่อสะท้อนราคาสินค้าที่แท้จริงซึ่งมีการเคลื่อนไหวอย่างรุนแรงเนื่องจากต้นทุนวัตถุดิบมีการเปลี่ยนแปลงมากกรมการค้าต่างประเทศพิจารณาแล้วเห็นว่าราคาวัตถุดิบในช่วงระยะเวลาการทบทวนระหว่างครึ่งแรกและครึ่งหลังไม่แตกต่างกันอย่างชัดเจนแต่เป็นการเคลื่อนไหวตามแนวโน้มราคาในแต่ละเดือนดังนั้นการเปรียบเทียบด้วยวิธีถัวเฉลี่ยถ่วงน้ำหนักตลอดระยะเวลาการทบทวนจะสะท้อนสภาพตลาดมากกว่า๕.๒กรณีอุตสาหกรรมภายในผู้ผลิตเหล็กกล้าไร้สนิมรีดเย็นไม่เห็นด้วยกับอัตราทบทวนที่ลดลงโดยเห็นว่ามาตรการตอบโต้การทุ่มตลาดในช่วงที่ผ่านมาไม่ส่งผลกระทบต่อการส่งออกของผู้ผลิตในญี่ปุ่นเพราะยังมีการนำเข้าจากญี่ปุ่นเพิ่มขึ้น นอกจากนี้ผู้ผลิตจากสาธารณรัฐประชาชนจีนยังขยายการผลิตและส่งออกมาประเทศไทยเพิ่มขึ้นผู้ผลิตญี่ปุ่นจึงต้องผลักดันเพื่อรักษาส่วนแบ่งตลาดดังนั้นหากลดอัตราอากรตอบโต้การทุ่มตลาดก็จะทำให้ NIPPONSTEEL AND SUMIKIN STAINLESS STEEL CORPORATION ส่งสินค้าเข้ามาประเทศไทยเพิ่มขึ้นนั้นกรมการค้าต่างประเทศพิจารณาแล้วเห็นว่าการนำเข้าที่เพิ่มขึ้นส่วนหนึ่งเป็นเพราะความต้องการภายในประเทศที่เพิ่มขึ้นเนื่องจากมีการเร่งผลิตสินค้าส่งออกของอุตสาหกรรมต่อเนื่องหากอุตสาหกรรมภายในได้รับผลกระทบจากสินค้าของสาธารณรัฐประชาชนจีนก็สามารถยื่นคำขอให้ไต่สวนการทุ่มตลาดสินค้าดังกล่าวได้ข้อ ๖การพิจารณาผลการทบทวนกรมการค้าต่างประเทศได้นำร่างผลการทบทวนข้อคิดเห็นและข้อโต้แย้งต่อร่างผลการทบทวนและรายละเอียดข้อมูลที่ได้รับเพิ่มเติมมาพิจารณาจัดทำรายงานผลการทบทวนเสนอต่อคณะกรรมการเพื่อวินิจฉัยเมื่อวันที่ ๒ พฤศจิกายน พ.ศ. ๒๕๔๘ โดยคณะกรรมการพิจารณาการทุ่มตลาดและการอุดหนุนได้พิจารณาแล้วมีความเห็นดังนี้๖.๑มูลค่าปกติคำนวณตามหลักเกณฑ์ที่ได้กำหนดไว้ในมาตรา ๑๕ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยคำนวณมูลค่าปกติจากราคาขายภายในประเทศญี่ปุ่นของ NIPPON STEEL AND SUMIKINSTAINLESS STEEL CORPORATION ที่ได้จากแบบสอบถามและคำนวณเป็นราคาขายณ หน้าโรงงาน โดยหักค่าส่วนลด และค่าขนส่งภายในประเทศ แต่มีค่าใช้จ่าย ๒รายการที่ไม่ยอมรับให้นำมาหักทอน คือ ค่าดอกเบี้ยเพื่อการเก็บรักษาและค่าหีบห่อ๖.๒ราคาส่งออกคำนวณตามหลักเกณฑ์ที่กำหนดไว้ในมาตรา ๑๔ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยคำนวณราคาส่งออกจากราคาที่ส่งออกมาประเทศไทยตามแบบสอบถามของ NIPPON STEEL AND SUMIKINSTAINLESS STEEL CORPORATION และคำนวณเป็นราคาส่งออก ณ หน้าโรงงานโดยหักค่าส่วนลดและค่าขนส่งภายในประเทศ ยกเว้นค่าหีบห่อ๖.๓ส่วนเหลื่อมการทุ่มตลาดคำนวณตามหลักเกณฑ์ที่กำหนดไว้ในมาตรา ๑๘ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยเปรียบเทียบระหว่างมูลค่าปกติตามข้อ ๖.๑ และราคาส่งออกตามข้อ ๖.๒ ซึ่งเป็นราคาณ ระดับการค้าเดียวกัน คือ หน้าโรงงาน และในช่วงระยะเวลาเดียวกัน คือช่วงระยะเวลาการทบทวน ปรากฏส่วนเหลื่อมการทุ่มตลาดในอัตราร้อยละ ๑๑.๕๖ ของราคาซี.ไอ.เอฟ.ข้อ ๗คำวินิจฉัยของคณะกรรมการพิจารณาการทุ่มตลาดและการอุดหนุนเมื่อวันที่ ๒ พฤศจิกายน พ.ศ. ๒๕๔๘ คณะกรรมการพิจารณาการทุ่มตลาดและการอุดหนุนได้มีคำวินิจฉัยว่าอัตราส่วนเหลื่อมการทุ่มตลาดของNIPPON STEELAND SUMIKIN STAINLESS STEEL CORPORATION มีการเปลี่ยนแปลงไปจากที่ได้มีคำวินิจฉัยชั้นที่สุดตามประกาศคณะกรรมการพิจารณาการทุ่มตลาดและการอุดหนุน(ฉบับที่ ๕) พ.ศ. ๒๕๔๖จึงเห็นสมควรให้เปลี่ยนแปลงอัตราอากรตอบโต้การทุ่มตลาดสำหรับการนำเข้าสินค้าเหล็กกล้าไร้สนิมรีดเย็นชนิดม้วนแผ่นและแผ่นแถบ ที่มีแหล่งกำเนิดจากประเทศญี่ปุ่นซึ่งผลิตโดย NIPPON STEEL ANDSUMIKIN STAINLESS STEEL CORPORATION ซึ่งจะต้องชำระในอัตรารายอื่นตามประกาศคณะกรรมการพิจารณาการทุ่มตลาดและการอุดหนุน(ฉบับที่ ๕) พ.ศ. ๒๕๔๖ เป็นอัตราร้อยละ ๑๑.๕๖ ของราคา ซี.ไอ.เอฟ.หลักเกณฑ์และวิธีการยื่นคำขอรายละเอียดเกี่ยวกับข้อเท็จจริงที่ใช้ในการกำหนดอากรตอบโต้การทุ่มตลาดรวมทั้งการยื่นแสดงความคิดเห็นเป็นไปตามประกาศกระทรวงพาณิชย์เรื่องการตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐มิถุนายน พ.ศ. ๒๕๔๓ประกาศ ณ วันที่ ๑๕ พฤศจิกายน พ.ศ. ๒๕๔๘ราเชนทร์ พจนสุนทรอธิบดีกรมการค้าต่างประเทศวิภา/ผู้จัดทำ๖กันยายน ๒๕๕๔[๑] ราชกิจจานุเบกษาเล่ม ๑๒๒/ตอนพิเศษ ๑๓๗ ง/หน้า ๑/๓๐ พฤศจิกายน ๒๕๔๘